CELEX: 32006R1646
Language: lv
Date: 2006-11-07 00:00:00
Title: Padomes Regula (EK) Nr. 1646/2006 ( 2006. gada 7. novembris ), ar ko groza Regulu (EK) Nr. 639/2004 par Kopienas attālākajos reģionos reģistrēto zvejas flošu pārvaldību

9.11.2006   
            
            
               LV
            
            
               Eiropas Savienības Oficiālais Vēstnesis
            
            
               L 309/1
            
         PADOMES REGULA (EK) Nr. 1646/2006
   (2006. gada 7. novembris),
   ar ko groza Regulu (EK) Nr. 639/2004 par Kopienas attālākajos reģionos reģistrēto zvejas flošu pārvaldību
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 37. pantu un 299. panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:
   
               (1)
            
            
               Padomes Regulā (EK) Nr. 639/2004 (2004. gada 30. marts) par Kopienas attālākajos reģionos reģistrēto zvejas flošu pārvaldību (2) atļauj atkāpi no 9. panta 1. punkta a) apakšpunkta Padomes Regulā (EK) Nr. 2792/1999 (1999. gada 17. decembris), kas nosaka sīki izstrādātus Kopienas noteikumus un kārtību attiecībā uz struktūrpalīdzību zivsaimniecības nozarē (3), un no 13. panta Padomes Regulā (EK) Nr. 2371/2002 (2002. gada 20. decembris) par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (4).
            
         
               (2)
            
            
               Pēc 2006. gada 19. jūnijā Padomē panāktās politiskās vienošanās attiecībā uz Eiropas Zivsaimniecības fondu Regulas (EK) Nr. 639/2004 2. panta 4. punktā paredzētās atkāpes termiņš būtu jāpagarina līdz 2006. gada 31. decembrim, lai ņemtu vērā īpašo strukturālo, sociālo un ekonomisko stāvokli zivsaimniecības nozarē Kopienas attālākajos reģionos.
            
         
               (3)
            
            
               Saistībā ar Regulas (EK) Nr. 639/2004 2. panta 4. punktā paredzētās atkāpes termiņa pagarināšanu minētās regulas 2. panta 5. punktā paredzētās atkāpes termiņš būtu jāpagarina līdz 2008. gada 31. decembrim, lai ļautu flotē iekļaut jaudas, kas saņēmušas valsts atbalstu zvejas kuģu atjaunošanai,
            
         IR PIEŅĒMUSI ŠO REGULU.
   1. pants
   Ar šo Regulu (EK) Nr. 639/2004 groza šādi:
   
               1)
            
            
               regulas 2. panta 4. punktā vārdus “2005. gada 31. decembrim” aizstāj ar vārdiem “2006. gada 31. decembrim”;
            
         
               2)
            
            
               regulas 2. panta 5. punktā vārdus “2007. gada 31. decembrī” aizstāj ar vārdiem “2008. gada 31. decembrī”;
            
         
               3)
            
            
               regulas 6. pantā vārdus “2006. gada 31. decembrim” aizstāj ar vārdiem “2007. gada 31. decembrim”.
            
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 7. novembrī
      
         
            Padomes vārdā —
         
            priekšsēdētājs
         
         E. HEINÄLUOMA
      
   
   
      (1)  Eiropas Parlamenta 2006. gada 26. oktobra atzinums (Oficiālajā Vēstnesī vēl nav publicēts).
   
      (2)  OV L 102, 7.4.2004., 9. lpp.
   
      (3)  OV L 337, 30.12.1999., 10. lpp. Regulā jaunākie grozījumi izdarīti ar Regulu (EK) Nr. 1198/2006 (OV L 223, 15.8.2006., 1. lpp.).
   
      (4)  OV L 358, 31.12.2002., 59. lpp.